**KOMISIJA ZA OCJENU I ODBRANU**

**ZAVRŠNOG RADA NA DRUGOM (II) CIKLUSU STUDIJA**

* **V i j e ć u –**

**Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Odlukom vijeća Fakulteta političkih nauka od 05. 02. 2015. god. broj: 01-3-125-4-2/2015 imenovani smo u komisiju za ocjenu i odbranu završnog rada na Odabrati studij studenta **Nermina FAZLIĆA** pod naslovom:

**MODERNE SIGURNOSNE PRIJETNJE I REFORMA U SEKTORU SIGURNOSTI BOSNE I HERCEGOVINE**

Komisija je u sastavu:

1. Prof. dr. Vlado Azinović, predsjednik,
2. Prof. dr. Selmo Cikotić, član/mentor,
3. Prof. dr. Mirza Smajić, član,
4. Prof. Dr. Zlatan Bajramović, zamjenik člana i

Zapisničar: MA Selma Ćosić.

Mentor rada je Prof. dr. Selmo Cikotić

Shodno Pravilima studiranja drugi (II) ciklus studija na Univerzitetu u Sarajevu, student je podnio zahtjev za ocjenu i odbranu završnog rada i priložio sljedeće:

* pisanu saglasnost mentora da rad ispunjava kriterije navedene u obrazloženju teme,
* tri neukoričena primjerka rada – radna verzija,
* izvještaj iz službene evidencije o ispitima i (E)CTS bodovima.

Komisija konstatira da je student položio sve ispite i izvršio druge obaveze predviđene studijskim programom.

Pregledom rada komisija je ocijenila da se student **Nermin Fazlić** pridržavao teme za izradu završnog rada. Daje se kratak rezime završnog rada:

*Kandidat Nermin Fazlić je na temelju definiranog obima i sadržaja istraživanja sačinio korektan metodološki okvir rada, upotpunjen utemeljenom teorijskom osnovom i definicijom osnovnih pojmova bitnih za istraživanje.*

*U okviru poglavlja GLOBALNA SIGURNOST I SIGURNOSNI RIZICI elaborirao je sam pojam i dimenzije globalizacije, njene historijske uzroke i razvoj. Obradio je i pojam sigurnosti, teorije vrijednosti i koncepcije sigurnosti, naznačio mnoge sigurnosne rizike i prijetnje, mehanizme upravljanja rizicima, a u kontekstu odnosa politike i sigurnosti te regionalne sigurnosne saradnje.*

*Poglavlje SAVREMENE SIGURNOSNE PRIJETNJE U SVIJETU I U BOSNI I HERCEGOVINI se bavi terorizmom, njegovom definicijom, historijom, uzrocima i vrstama, savremenim formama, kao i nekim aspektima teroriznma u Bosni i Hercegovini. Organizovani kriminal je obrađen u kontekstu nelegalne trgovine drogama, oružjem, posebnih materijalima i robama, umjetninama, kao i nekim biljnim i životinjskim vrstama. U ovom poglavlju su posebno, i sa više aspekata obrađena različita pitanja trgovine ljudima i prostitucije.*

*U završnoj cjelini istraživanja pod naslovom SISTEM SIGURNOSTI BOSNE I HERCEGOVINE I REFORMA SISTEMA SIGURNOSTI U BOSNI I HERCEGOVINI sačinjena je analiza Sigurnosne politike Bosne i Hercegovine, njenih karakteristika i elementa, a u kontekstu organizacije i načina funkcionisanja sistema sigurnosti države. Analiza reforme sigurnosnog sektora je fokusirana na reformu odbrane, policije, službe za poslove sa strancima te obavještajno-sigurnosne strukture. Mogućnost reformi je analiziran sa stanovišta mogućnosti i uslova unutar države, kao i u konteksti saradnje sa i integracije u strukture Evropske unije.*

*Rad u sebi, također, sadrži i ZAKLJUČAK, BIBLIOGRAFIJU te LISTU SKRAĆENICA.*

Komisija konstatira da je završni rad studenta **Nermina Fazlića** rad u kojem je student obradio odabranu temu primjenom naučnih/stručnih metoda, te time dokazao da je savladao nastavni plan i program studija, stekao potrebno znanje i osposobio se za njegovu primjenu, kao i da je osposobljen da izvodi zaključke na osnovu postavljenih zadataka.

Na osnovu naprijed iznesenog komisija smatra da su ispunjeni svi formalni i suštinski uvjeti za odbranu završnog rada, te predlaže vijeću **Fakulteta političkih nauka** Univerziteta u Sarajevu da prihvati izvještaj i studentu **Nermina Fazlića** odobri javnu odbranu.

Sarajevo, 25. 06. 2020. god.

K O M I S I J A:

|  |  |
| --- | --- |
| 1. |  |
| 2. |  Prof. dr. Vlado Azinović, predsjednik  |
| 3. |  Prof. dr. Selmo Cikotić, član/mentor |
|  | Prof. dr. Mirza Smajić, član |